
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 42 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 39 
Κατάργηση μιας θέσης Υπαρχηγού του Πυροσβεστι¬ 
κού Σώματος, σύσταση οργανικών θέσεων Ανωτά- 
των Αξιωματικών, αναδιάρθρωση του Αρχηγείου και 
άλλες ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περίπτωση (α), (β), (γ), (δ), (στ) 
και παρ. 7 του ν. 1481/1984 «Οργανισμός Υπουργείου 
Δημόσιας Τάξης» (Α' 152), όπως το άρθρο αυτό αντι- 
καταστάθηκε από την παρ. 1 του άρθρου 1 του ν. 1590/ 
1986 (Α' 49). 

β. Του άρθρου 1 παρ. 2 του ν. 1590/1986 «Τροποποίηση 
διατάξεων του ν. 1481/1984 «Οργανισμός Υπουργείου 
Δημόσιας Τάξης και άλλες διατάξεις». 

γ. Του άρθρου 28 του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρ¬ 
χηγείου Ελληνικής Αστυνομίας και άλλες διατάξεις» 
(Α' 41). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α' 98). 

3. Την 37930/ΔΙΟΕ 1264/14.10.2005 κοινή απόφαση του 
Πρωθυπουργού και Υπουργού Οικονομίας και Οικονο¬ 
μικών, «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 1432). 

4. Το γεγονός ότι από τις διατάξεις αυτού του δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 18.100,00 ευρώ περίπου για το 
έτος 2006, 24.200,00 ευρώ περίπου για το έτος 2007, 
23.000,00 ευρώ περίπου για το έτος 2008, 27.600,00 
ευρώ περίπου για το έτος 2009, 28.800,00 ευρώ περίπου 
για το έτος 2010, και 38.600,00 ευρώ περίπου για το 
έτος 2011. Οι δαπάνες του έτους 2006 θα αντιμετω- 
πισθούν από τις εγγεγραμμένες πιστώσεις στον Π/Υ 
εξόδων του Υπουργείου Δημόσιας Τάξης (Ε.Φ.43-120 
«Πυροσβεστικό Σώμα») ενώ οι δαπάνες των επόμενων 
ετών θα αντιμετωπίζονται από τις πιστώσεις που θα 
εγγράφονται για το σκοπό αυτό στον ανωτέρω Π/Υ 
εξόδων του αντίστοιχου έτους. 

5. Την 46/2006 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Δημόσιας 


28 Φεβρουάριου 2006 

Τάξης και Υφυπουργού Οικονομίας και Οικονομικών 
αποφασίζουμε: 

Άρθρο 1 

Κατάργηση θέσεων Ανωτάτων αξιωματικών 

1. Η μία εκ των δύο θέσεων με βαθμό Αντιστράτη¬ 
γου των Υπαρχηγών του Πυροσβεστικού Σώματος που 
συστάθηκαν με την παραγρ. 1 του άρθρου μόνου του 
π.δ.217/2001 (Α' 167) καταργείται. Όπου στην ισχύουσα 
για το Πυροσβεστικό Σώμα και το προσωπικό του νομο¬ 
θεσία αναφέρονται οι όροι «Α' Υπαρχηγός», «Β' Υπαρχη- 
γός» και «Υπαρχηγοί» νοείται εφεξής «ο Υπαρχηγός», ο 
οποίος έχει όλες τις αρμοδιότητες που προβλέπονταν 
για τον Α' και Β' Υπαρχηγό. 

2. Η θέση του Γ ενικού Επιθεωρητή Υπηρεσιών του 
Πυροσβεστικού Σώματος με βαθμό Υποστρατήγου, που 
συστάθηκε με το άρθρο 2 του π.δ. 311/2003 (Α' 263) 
καταργείται. 

Άρθρο 2 

Σύσταση δύο (2) θέσεων Αντιστράτηγων 
ως Γ ενικών Επιθεωρητών 

1. Συνιστώνται δύο (2) θέσεις Γενικών Επιθεωρητών 
Υπηρεσιών του Πυροσβεστικού Σώματος, με βαθμό Αντι¬ 
στράτηγου, ως εξής: 

α. Γενικός Επιθεωρητής Υπηρεσιών Νότιας Ελλάδας 
και β. Γ ενικός Επιθεωρητής Υπηρεσιών Βόρειας Ελλά¬ 
δας. 

2. Οι Γενικοί Επιθεωρητές, που προβλέπονται από 
την προηγούμενη παράγραφο, είναι άμεσοι βοηθοί του 
Αρχηγού και Υπαρχηγού του Σώματος και γενικά καθο¬ 
δηγούν, συντονίζουν, εποπτεύουν και ελέγχουν το έργο 
των Υπηρεσιών που υπάγονται στην τοπική αρμοδιό- 
τητά τους. Ειδικότερα για τις Υπηρεσίες αρμοδιότητάς 
τους έχουν τα προβλεπόμενα από την παραγρ. 2 του 
π.δ. 311/2003 καθήκοντα. 

3. Τ ις εκθέσεις ικανότητας των Γ ενικών Επιθεωρητών 
συντάσσει ο Υπαρχηγός και επ’ αυτών γνωματεύει ο 
Αρχηγός. 

4. Για την εφαρμογή των διατάξεων του άρθρου αυ¬ 
τού με τον όρο «Υπηρεσίες Νότιας Ελλάδας» νοούνται 
οι ακόλουθες Περιφερειακές Διοικήσεις Πυροσβεστι¬ 
κών Υπηρεσιών με τις υπαγόμενες σε αυτές Υπηρεσίες: 
α) Αττικής, β) Στερεός Ελλάδας, γ) Δυτικής Ελλάδας, 

δ) Πελοπόννησου, ε) Κρήτης, στ) Νοτίου Αιγαίου και 
ζ) Ιονίων Νήσων. Με τον όρο «Υπηρεσίες Βόρειας Ελλά¬ 
δας» νοούνται οι ακόλουθες Περιφερειακές Διοικήσεις 
Πυροσβεστικών Υπηρεσιών με τις υπαγόμενες σε αυτές 
Υπηρεσίες: α) Κεντρικής Μακεδονίας, β) Δυτικής Μα¬ 
κεδονίας, γ) Ανατολικής Μακεδονίας και Θράκης, 
δ) Ηπείρου, ε) Θεσσαλίας και στ) Βορείου Αιγαίου. 

5. Οι Ειδικές Υπηρεσίες, που υπάγονται απευθείας 
στο Αρχηγείο Πυροσβεστικού Σώματος, εποπτεύονται 
και ελέγχονται από τον Υπαρχηγό. 

Άρθρο 3 

Σύσταση άλλων θέσεων Ανωτάτων αξιωματικών 

1. Συνιστώνται δύο (2) θέσεις Υποστρατήγων Γ ενικών 
Υπηρεσιών. Στη θέση του Προϊσταμένου Επιτελείου του 
Αρχηγείου Πυροσβεστικού Σώματος που προβλέπεται 
στο άρθρο 3 παρ. 3 του π.δ. 118/2005 (Α' 175) και στη 
θέση του Διοικητή της Πυροσβεστικής Ακαδημίας που 
προβλέπεται στο άρθρο 4 παρ. 2 του π.δ. 109/1994 
(Α' 82) τοποθετούνται αξιωματικοί Γενικών Υπηρεσιών 
με βαθμό Υποστρατήγου. 

2. Υποδιοικητής της Πυροσβεστικής Ακαδημίας και 
συγχρόνως και Διοικητής της Σχολής Ανθυποπυραγών 
τοποθετείται Αρχιπύραρχος Γ ενικών Υπηρεσιών. 

3. Συνιστάται μία (1) θέση Αρχιπυράρχου Γ ενικών Υπη¬ 
ρεσιών και καταργούνται δύο (2) θέσεις Πυροσβεστών 
- Αρχιπυροσβεστών (μη παραγωγικής σχολής) Γ ενικών 
Υπηρεσιών (άρθρο 1 π.δ. 47/1995 - Α' 36). 

Αρθρο 4 

Σύσταση κλάδων Αρχηγείου 

1. Το Αρχηγείο Πυροσβεστικού Σώματος διαρθρώνεται 
σε δύο (2) κλάδους ως εξής: 

Α' Κλάδος Πυροσβεστικών Επιχειρήσεων 

Β' Κλάδος Διοικητικής Υποστήριξης. 

Οι ανωτέρω κλάδοι διαρθρώνονται σε Διευθύνσεις. 

2. Ο Α' Κλάδος Πυροσβεστικών Επιχειρήσεων χει¬ 
ρίζεται τα θέματα πυρόσβεσης και δασοπυρόσβεσης, 
διάσωσης, εναέριων μέσων και της προληπτικής πυρο¬ 
προστασίας. 

Ο Κλάδος αυτός διαρθρώνεται στις εξής Διευθύν¬ 
σεις: 

α. Διεύθυνση Πυρόσβεσης - Διάσωσης. 

β. Διεύθυνση Δασοπυρόσβεσης. 

γ. Διεύθυνση Εναέριων Μέσων. 

δ. Διεύθυνση Προληπτικής Πυροπροστασίας. 

3. Ο Β' Κλάδος Διοικητικής Υποστήριξης χειρίζεται 
τα θέματα πρόσληψης, εκπαίδευσης, πειθαρχίας και εν 
γένει υπηρεσιακής κατάστασης του προσωπικού, οργά¬ 
νωσης και λειτουργίας των Υπηρεσιών του Σώματος, 
κατάρτισης, ερμηνείας και παρακολούθησης της νομο¬ 
θεσίας, άσκησης των δημοσίων και διεθνών σχέσεων, 
σύνταξης κι εκτέλεσης του προϋπολογισμού, προμηθει¬ 
ών, υλικοτεχνικού και μηχανολογικού εξοπλισμού, στέ¬ 
γασης των Υπηρεσιών, πληροφορικής και επικοινωνιών. 
Επίσης χειρίζεται θέματα οικονομικά, ασφαλιστικά και 
υγειονομικά και κατευθύνει και ελέγχει το έργο των 
Υπηρεσιών στα θέματα αυτά. 

Ο Κλάδος αυτός διαρθρώνεται στις εξής Διευθύν¬ 
σεις: 

α. Διεύθυνση Προσωπικού. 

β. Διεύθυνση Οργάνωσης-Νομοθεσίας. 


γ. Διεύθυνση Εκπαίδευσης, 
δ. Διεύθυνση Πληροφορικής - Επικοινωνιών, 
ε. Διεύθυνση Τεχνικών και 
στ. Διεύθυνση Οικονομικών. 

4. Τους Κλάδους καθοδηγεί, συντονίζει, εποπτεύει και 
ελέγχει ο Προϊστάμενος Επιτελείου του Αρχηγείου Πυ¬ 
ροσβεστικού Σώματος. Ως Προϊστάμενοι των Κλάδων του 
Αρχηγείου τοποθετούνται Αρχιπύραρχοι Γ ενικών Υπηρεσι¬ 
ών. Ο αρχαιότερος από τους Προϊσταμένους των Κλάδων, 
σε περίπτωση απουσίας ή κωλύματος του Προϊσταμένου 
Επιτελείου του Αρχηγείου, αναπληρώνει αυτόν. 

5. Ο Προϊστάμενος Επιτελείου του Αρχηγείου συντάσ¬ 
σει την έκθεση ικανότητας των Προϊσταμένων Κλάδων 
του Αρχηγείου, στις οποίες γνωματεύει ο Υπαρχηγός. 
Ο Προϊστάμενος Κλάδου συντάσσει τις εκθέσεις ικανό¬ 
τητας των Αξιωματικών που έχουν οριστεί Διευθυντές 
Διευθύνσεων, που υπάγονται στον κλάδο του. Στις εκ¬ 
θέσεις ικανότητας αυτές γνωματεύει ο Προϊστάμενος 
Επιτελείου. 

Άρθρο 5 

Σύσταση Ειδικής Υπηρεσίας 

1. Η Διεύθυνση Υγειονομικού του Αρχηγείου Πυρο¬ 
σβεστικού Σώματος καταργείται και αποτελεί εφεξής 
Ειδική Υπηρεσία του Πυροσβεστικού Σώματος με τον 
τίτλο «Υγειονομική Υπηρεσία», η οποία εδρεύει στην 
Αθήνα, υπάγεται στο Αρχηγείο, δια του Προϊσταμένου 
του Επιτελείου αυτού και έχει ως αποστολή την εν 
γένει διεξαγωγή της υγειονομικής υπηρεσίας του 
Πυροσβεστικού Σώματος και του προσωπικού του κα¬ 
θώς και το χειρισμό των σχετικών με αυτήν θεμάτων 
κατά τα ειδικότερα οριζόμενα στον Κανονισμό Εσωτε¬ 
ρικής Υπηρεσίας. 

2. Ως Προϊστάμενος της Υγειονομικής Υπηρεσίας 
τοποθετείται ο Υποστράτηγος Υγειονομικός, ο οποίος 
συντάσσει τις εκθέσεις ικανότητας των υπηρετούντων 
στην Υπηρεσία αυτή Αξιωματικών και επ’ αυτών γνω¬ 
ματεύει ο Προϊστάμενος Επιτελείου του Αρχηγείου. 
Την έκθεση ικανότητας του Προϊσταμένου της εν λόγω 
Υπηρεσίας συντάσσει ο Προϊστάμενος Επιτελείου του 
Αρχηγείου και σε αυτήν γνωματεύει ο Υπαρχηγός. 

3. Στην Υγειονομική Υπηρεσία συνιστάται Κεντρικό 
Ιατρείο Αθηνών που διαρθρώνεται στα εξής Τμήματα: 

α. Παθολογικό 
β. Καρδιολογικό, 
γ. Ορθοπεδικό, 
δ. Οφθαλμολογικό, 
ε. Νευρολογικό. 
στ. Πνευμονολογικό. 
ζ. Οδοντιατρικό, 
η. Χειρουργικό, 
θ. Ψυχιατρικό, 
ι. Μικροβιολογικό, 
ια. Ακτινολογικό. 

Ως Προϊστάμενος του Κεντρικού Ιατρείου Αθηνών το¬ 
ποθετείται, με απόφαση του Αρχηγού Πυροσβεστικού 
Σώματος, Αρχιπύραρχος Υγειονομικός. Στα Τμήματα 
προϊστάμενοι τοποθετούνται με απόφαση Αρχηγού Πυ¬ 
ροσβεστικού Σώματος, Αξιωματικοί Υγειονομικοί, ύστε¬ 
ρα από πρόταση του Προϊσταμένου της Υγειονομικής 
Υπηρεσίας. 

Άρθρο 6 

Μετονομασία - Υπαγωγή Υπηρεσιών 

1. Η Γενική Αποθήκη Υλικού Πυροσβεστικού Σώματος 
(Γ.Α.Υ.Π.Σ.) μετονομάζεται σε «Διαχείριση Πυροσβεστικού 
Υλικού» (Δ.Π.Υ.). 

2. Το Πυροσβεστικό Συνεργείο Αθηνών υπάγεται διοι¬ 
κητικά στην Περιφερειακή Διοίκηση Πυροσβεστικών 
Υπηρεσιών Αττικής. 

Αρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 27 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ ΠΟΛΥΔΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

ευκο 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΡ-γοπί από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-ΙΌπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010 , (οχ : 210 - 4071010 ίηίβηΐθΐ : Ιιηρ://νννννν.6ΐ.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙηίθπίΒί 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00 





1 1, ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

